IL: Jussi Niinistö ei kiistä mahdollista paluutaan perussuomalaisiin

Niinistö kuitenkin vakuuttaa, että hän on sitoutunut sinisiin ja pyrkii eduskuntaan sinisten listalta.

Puolustusministeri Jussi Niinistö (sin) ei kiistä mahdollista paluutaan perussuomalaisiin eduskuntavaalien jälkeen, jos sinisten vaalimenestys jää heikoksi. Asiasta kertoi Iltalehti.

Niinistö toteaa IL-TV:n videolla, että ei lähde vielä ennakoimaan siirtymistä, vaan haluaa ”käydä vaalit ensin”. Hänen mukaansa tilanne voi olla toinen vaalien jälkeen.